b'\n_START_ARTICLE_\nPoder temporal\n_START_PARAGRAPH_\n\xc3\x89s anomenat poder temporal a la influ\xc3\xa8ncia de poder, tant governamental com pol\xc3\xadtic, que exerceix el Vatic\xc3\xa0 sobre els pobles, en particular al vicari de Crist o Papa, en contrast amb el seu poder espiritual sobre l\'Esgl\xc3\xa9sia cat\xc3\xb2lica i altres grups tamb\xc3\xa9 anomenats poder etern._NEWLINE_Aquest poder o activitat va comportar a l\'estat papal a autogovernar-se, el qual actualment es limita a la Ciutat del Vatic\xc3\xa0. En la seva \xc3\xa8poca d\'esplendor va arribar a ser un pa\xc3\xads amb la seva pr\xc3\xb2pia moneda i legislatura, etc., com qualsevol altra naci\xc3\xb3 del m\xc3\xb3n. Alguns anomenen a aquest estat nacional, governat sota una autoritat religiosa, com "teocr\xc3\xa0cia", comparant-lo aix\xc3\xad amb alguns pobles musulmans que viuen tamb\xc3\xa9 d\'una forma teocr\xc3\xa0tica._NEWLINE_Alguns historiadors classifiquen la coronaci\xc3\xb3 de Carlemany, l\'any 800 com el moment en qu\xc3\xa8 l\'Esgl\xc3\xa9sia cat\xc3\xb2lica romana va comen\xc3\xa7ar a aplicar una pol\xc3\xadtica internacional del poder temporal, conegut tamb\xc3\xa9 com a Dominium mundi._NEWLINE_El poder temporal sempre ha estat discutit en la pol\xc3\xadtica, la filosofia i la teologia en les nacions on el Vatic\xc3\xa0 exerceix aquest poder en diferents graus, aquest poder \xc3\xa9s aplicat depenent del Papa en q\xc3\xbcesti\xc3\xb3, el temps i les constitucions i el suport popular del poble cat\xc3\xb2lic rom\xc3\xa0. La discussi\xc3\xb3 en els cercles pol\xc3\xadtics, filos\xc3\xb2fics i teol\xc3\xb2gics se centra en el fet que aquest poder ha estat mal utilitzat per benefici d\'uns, portant aix\xc3\xad a estar apartat del poder eternal o millor dit allunyant-lo de les doctrines religioses en q\xc3\xbcesti\xc3\xb3._NEWLINE_Un exemple de l\'\xc3\xbas q\xc3\xbcestionable d\'aquesta influ\xc3\xa8ncia de poder sobre el m\xc3\xb3n va ser en l\'\xc3\xa8p_NEWLINE_oca de la Inquisici\xc3\xb3. Per a alguns cr\xc3\xadtics contemporanis de la inquisici\xc3\xb3 el poder temporal cat\xc3\xb2lic va ser exercit amb excessiva influ\xc3\xa8ncia i continu\xc3\xaftat, i aix\xc3\xad s\'allunyava m\xc3\xa9s dels evangelis i la c\xc3\xbaria romana. La resposta m\xc3\xa9s popular davant aquest tipus de cr\xc3\xadtica \xc3\xa9s que la meta final d\'aquesta pol\xc3\xadtica \xc3\xa9s, o era, l\'extensi\xc3\xb3 de l\'evangeli a tothom._NEWLINE_El poder temporal va anar disminuint al llarg del pontificat del Papa Pius IX, durant la segona meitat del segle\xc2\xa0xix. Quan Pius IX va ser elegit Papa el 1846, un dels seus primers actes va ser atorgar una amnistia a m\xc3\xa9s de 2.000 presos pol\xc3\xadtics. El novembre de 1848, despr\xc3\xa9s de l\'assassinat del seu ministre Rossi Pellegrino, Pius IX va fugir de Roma. Durant un m\xc3\xadting pol\xc3\xadtic al febrer de 1849, un jove sacerdot rom\xc3\xa0, l\'Abb\xc3\xa9 Arduini, descriu el poder temporal dels papes com una "mentida hist\xc3\xb2rica, una impostura pol\xc3\xadtica, i una immoralitat religiosa". El 9 de febrer de 1849, es va proclamar la Rep\xc3\xbablica Romana. Posteriorment, la Constituci\xc3\xb3 de la Rep\xc3\xbablica romana va abolir el poder temporal, tot i que la independ\xc3\xa8ncia del Papa com a cap de l\'Esgl\xc3\xa9sia Cat\xc3\xb2lica va ser garantida per l\'article 8 de la "fondamentali Principi". La llibertat religiosa estava garantida per l\'article 7, mentre que la pena de mort va ser abolida per l\'article 5, i l\'educaci\xc3\xb3 p\xc3\xbablica i gratu\xc3\xafta va ser proporcionades per l\'article 8 de la "Titolo I"._NEWLINE_Formalment, el poder temporal va ser restaurat el 1929 amb el tractat entre l\'Estat Vatic\xc3\xa0 i It\xc3\xa0lia (Concordat), quan el papat va acceptar que no tenia m\xc3\xa9s interessos a It\xc3\xa0lia, el seu ve\xc3\xad, i per tant en qualsevol altre pa\xc3\xads. Per descomptat, la influ\xc3\xa8ncia del Vatic\xc3\xa0 II continua sent rellevant i evident, fins i tot ara, i \xc3\xa9s considerat sobretot com una veu espiritual._NEWLINE_Un petit grau de poder temporal persisteix en el govern formal de la Ciutat del Vatic\xc3\xa0 com un estat independent.'